Untold 2020: Cei mai tari trei DJ-ii ai lumii, Iggy Azalea și Pussycat Dolls, primii artiști anunțați.
Nume grele în primul line-up de la Untold 2020. Fetele de Pussycat Dolls s-au reunit anul trecut şi au anunţat că vor cânta la Cluj. Australianca Iggy Azalea va cânta în premieră în România.
Fie că eşti festivalier, fie că nu, cu siguranţă aşteptai veşti despre Untold 2020. Ei bine, organizatorii au anunţat primul val de artişti care vor urca pe scenă în acest an.Cea de-a şasea ediţie a evenimentului îi aduce la Cluj pe cei mai tari trei dj-ii ai lumii. Dimitri Vegas & Like Mike, Martin Garrix şi David Guetta vor mixa din nou în faţa a zeci de mii de oameni.Pe lângă aceştia vor mai urca, pe scena principală, Above & Beyond, Afrojack, Alesso, Dj Snake, Eric Pryd, Steve Aoki, The Script, dar şi mulţi alţii. Noutăţile din acest an sunt The Pussycat Dolls, trupă care s-a reunit la sfârşitul anului 2019, după nouă ani de pauză şi care vine pentru prima oară în România.O surpriză este şi Iggy Azalea. Artista vine de la antipozi iar cu UNTOLD 2020 ajunge în premieră la noi în ţară. În acest an, festivalul Untold va avea loc între 30 iulie-2 august.